**Извештај о одржаној јавној расправи**

На основу члана 2. Закона о локалној самоуправи (Службени гласник Републике Србије број 129/07, 47/2018) члана 71. Статута Општине Житиште – пречишћен текст (Службени лист Општине Житиште број 10/2019) и чланова 4. 7. и 8. Oдлуке о врстама прописа које доноси Скупштина Општине Житиште за које је обавезна јавна расправа и поступаку и начину спровођења јавне расправе (Службени лист Општине Житиште број 2/2018) у општини Житиште дана 28. 11. 2019 . године објављен је јавни позив и отворена јавна расправа увези доношења Одлуке о буџету Општине Житиште за 2020. Дат је на увид јавности део Нацрта Одлуке о буџету Општине Житиште за 2020. године - капитални пројекти - Табела 2. Преглед капиталних пројеката у периоду 2020-2022 односно са припадајућим делом капиталне инвестиције - Табела 2. Позив је објављен на званичној интернет презентацији општине Житиште као и на огласним таблама месних заједница Општине Житиште.

Јавна расправа је трајала почев од дана 28.11. 2019. године до дана 11. децембра 2019. године.

У наведеном периоду су се могли упутити предлози, сугестије, примедбе као и тражити обавештења у вези са нацртом предлога капиталних инвестиција за наредну годину.

У наведеном периоду општинској управи су упућена 2 понеска са предлогом измене и допуне и то од стране Месне заједнице Торда и Месне заједнице Хетин.

Месна заједница Хетин је упутила је примедбу на дати предлог капиталних улагања и предложила да се уврсти пројект водоснадбевања – израдња централног бунара, као и пројекат рехабилитације коловозне реконструкције некатегорисаних путева .

Савет Месне заједнице Торда је упутио примедбу и предложио да се у табели капитални пројекти под редним бројем 20. уврсти пројекат Изградње фискултурне сале у Торди у оквиру ОШ ,,Никола Тесла“ из Банатског Карађорђева издвојено одељење ,,Ади Ендре“ у Торди са укупном вредношћу пројекта у износу од 25.000.000,00 динара.

Наведени предлози нису могли бити уврштени у Нацрт одлуке о буџету из разлога непостојања валидне пројектно - техничке документације .

Овај извештај доставити уз Нацрт предлога Одлуке о буџету Општине Житиште за 2020. годину Општинском већу Општине Житиште и објавити на званичној интернет презентацији општине Житиште

Република Србија

АП Војводина

Општина Житиште

Одељење за буџет финансије и трезор ОУ Житиште

Број: I-400-13/2019-2

У Житишту дана : 13.12.2019.